fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Liiketoimintaosaamisen perusopinnot: Mitä, miksi ja kenelle? — Jyväskylän yliopiston avoin yliopisto
Monipuoliset ja käytännönläheiset opinnot johdattavat liiketoiminnan perusasioiden äärelle esimerkiksi johtamisen, markkinoinnin, yrittäjyyden ja viestinnän näkökulmista. Tämän opintokokonaisuuden oppeja voit hyödyntää eri aloilla ja erilaisissa tehtävissä. Tervetuloa mukaan! Ei pohjakoulutusvaatimuksia. Aloittaa voit ympäri vuoden.
Liiketoimintaosaamisen perusopinnot antavat katsauksen yritysten toimintaan useista eri näkökulmista.
Mitä kaikkea kuuluu yrittäjyyteen? Kuinka viestinnällä johdetaan ja vaikutetaan? Mitä on hyvä johtaminen? Miltä liiketoiminta näyttää numeroina paperilla? Entä mitä hyvällä markkinoinnilla voi saada aikaan? Liiketoimintaosaamisen perusopinnot on opintokokonaisuus, joka hyödyttää oikeastaan kaikkialla.
Liiketoimintaosaamisen perusopintokokonaisuudessa opitaan tarkastelemaan yritysten ja organisaatioiden toimintaa eri näkökulmista, tunnistamaan alan ajankohtaisia kysymyksiä sekä arvioimaan liiketoiminnan vastuullisuutta.
Lue kokemuksia liiketoimintaosaamisen opiskelusta: Gabriela Kosonen
Kiinnostaako avoimen väylä kauppakorkeakouluun? Tutustu väylän mahdollisuuksiin!
Lue opiskelijatarina kauppakorkeakoulun avoimen väylältä. Patrik Sommarberg
Liiketoimintaosaamisen perusopinnoissa opiskelet seuraavat kurssit:
Johtamisen ja johtajuuden perusteet (5 op)
Markkinoinnin perusteet (5 op)
Laskentatoimen perusteet (5 op)
Yrittäjyyden perusteet (5 op)
Viestinnän johtamisen perusteet (5 op)
Liiketoimintaosaamisen perusteiden soveltaminen (3 op)
Opintokokonaisuus sopii henkilölle, joka haluaa ymmärtää liiketoimintaa kokonaisuutena. Vuoden opintojen aikana opiskelija kehittyy liiketoiminnan asiantuntijana, joka ymmärtää aihealueen keskeiset teoriat ja osaa hyödyntää niitä omassa työssään. Taustaa aiemmista korkeakouluopinnoista ei vaadita, vaan opiskelukäytänteisiin ja viittaustekniikkaan tarjotaan ohjeistusta ja ohjausta.
Opinnot on mahdollista suorittaa työn ohella. Opiskelun voi aloittaa ympäri vuoden, ja opiskelu on mahdollista täysin verkon välityksellä.
Opiskelu avoimessa yliopistossa maksaa 15e/opintopiste. Liiketoimintaosaamisen perusopintokokonaisuus on 28 opintopisteen laajuinen, eli vuoden ajalta opinnot maksavat yhteensä 420 euroa. Jos olet työtön tai lomautettu, tutustu mahdollisuuteen opiskella ilmaiseksi Jyväskylän avoimessa yliopistossa vuoden 2021 loppuun saakka. Tämä edellyttää orientaatiokurssin suorittamisen vuoden 2020 puolella.
Lue lisää työttömille ja lomautetuille mahdollisista maksuttomista opinnoista
Opiskeluryhmä Pihtiputaalle liiketoimintaosaamisen perusopintoihin vuonna 2021
Jyväskylän yliopiston avoin yliopisto suunnittelee opiskelijaryhmän perustamista Pihtiputaalla liiketoimintaosaamisen perusopintoihin vuonna 2021. Opintoryhmä ja sitä ohjaava yliopistonopettaja tuovat opiskeluun hyvän tuen ja vuorovaikutusta opintoteemojen äärellä.
Tietoa 7.12. klo 17 infotilaisuudesta Pihtiputaalla (verkkovälitteinen tapahtuma)
Lue lisää avoimen yliopiston toiminnasta Pihtiputaalla
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Liiketoimintaosaamisen perusopinnot: Mitä, miksi ja kenelle?
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice